♪ [zene] ♪
- [Tyler] Ez egy eléggé tragikus téma,
és bizonyos értelemben nehéz erről beszélni,
de próbáljuk meg.
Tartsuk észben, hogy még a mai világban is
jelen van a rabszolgaság,
és ez sok embert jogosan felháborít.
De a kérdés az, mit tehetünk ellene?
Tehát az 1990-es években humanitárius reformerek
Szudánba mentek azzal a tervvel,
hogy rabszolgákat vásároljanak és szabadítsanak fel.
Ez mind jól hangzik.
Mi lehetne jobb a rabszolgák felszabadításnál?
Ez igazán nemes cselekedetnek hangzik,
de valóban segített-e kiirtani a rabszolgaságot
vagy ha fizetünk a rabszolgatartóknak a rabszolgák elengedéséért,
az ahhoz vezet, hogy még több embert fognak el?
Használjuk a kínálat rugalmasságának
közgazdasági fogalmát, hogy segítsen ezt jobban megérteni.
A probléma a következő: a rabszolgákat felszabadítani próbáló emberek,
nevezzük őket a rabszolgák megváltóinak,
ugyanakkor keresletet is generálnak a rabszolgák iránt.
Végső soron rabszolgákat vásárolnak a piacon.
Ez a további kereslet elmozdítja a rabszolgák keresleti görbéjét,
és ez egy új, magasabb piaci árhoz vezet.
Ez a magasabb ár további kínálatot fog eredményezni.
Mi lesz azokkal, akik elrabolják a rabszolgákat,
mit fognak ők tenni?
Növelni fogják a működésüket.
Több rajtaütést fognak szervezni,
és még több embert visznek rabszolgasorba.
Már láthatjuk, hogy legalábbis fennáll a lehetősége, hogy a rabszolgák
megvásárlása és felszabadítása kontraproduktív lesz,
mert nem sikerült teljesen kiirtani a rabszolgaságot.
Azt tettük, hogy felszabadítottunk néhány embert,
de valójában az emberrablóknak, a közvetítőknek
megnöveltük az ösztönzőit, hogy még több embert vigyenek rabszolgasorba.
És ebben rejlik egy még nagyobb tragédia lehetősége.
A rugalmasság fogalma a közgazdaság terén kifejezi,
hogyan reagál a kínált mennyiség, ha a piaci ár változik.
Segíteni fog megérteni azt is, mennyivel fogja egy rabszolgamegváltó program
növelni az emberek számát,
akiket az emberrablók elkapnak.
A rugalmatlan kínálat azt jelenti, hogy még a sokkal magasabb ár
sem eredményez sokkal nagyobb kínált mennyiséget.
Ebben az esetben, ha a rabszolgák ára nagyot emelkedne,
akkor sem fog sokkal több ember fogságba esni.
Ez a jobbik forgatókönyv.
Ez azt is jelenti, hogy a rabszolgák ára fel fog menni, és magas marad,
mivel a kínálat kiváltott válasza gyenge,
és nem nyomja újra lefelé a piaci árat.
Még egyszer: ez a jobbik forgatókönyv.
Ez azt jelenti, hogy hosszú távon a megváltók többet tesznek
a rabszolgaság korlátozásáért, mint amennyire bátorítják azt.
Ha azonban a kínálati görbe mondjuk rugalmasabb,
az laposabb görbét jelent, és azt jelenti, hogy a kínált mennyiség
a piacon sokat fog növekedni a magasabb árral.
Ebben az esetben könnyebb több rabszolgasorba taszítható embert találni.
Tehát a megnövekedett kereslet eredményeként,
amit a humanitárius megváltók okoztak, sokkal több embert
fognak el és tesznek rabszolgává,
Tehát a rabszolgasorba kerültek összlétszáma
jócskán emelkedni fog.
És ebben az esetben el kell gondolkodnunk azon,
vajon ezek a rabszolgamegváltó programok tényleg jó ötletek-e?
Mi a válasz?
Tényleg nehéz megmondani, vajon a rabszolgák kínálata
rugalmas vagy rugalmatlan-e, de nézhetjük az árat,
mint egy lehetséges jelzőt arra, melyik forgatókönyv valószínűbb.
Tudjuk, hogy a rabszolgamegváltás első éveiben,
észrevehető növekedés volt a rabszolgák árában,
ez bizonyíték lehet egy eléggé rugalmatlan kínálati görbére.
Bár idővel a rabszolgák ára esett,
és ez jelezheti a kínálat nagyobb rugalmasságát hosszabb távon.
Ennek van értelme, de a kínálók általában
gyorsabban reagálnak egy áremelkedésre,
több idejük van alkalmazkodni.
Például több embert alkalmazhatnak,
és bővíthetik a tevékenységüket.
Tehát ez a bizonyíték összességében azt sejteti, hogy talán a program
idővel kevésbé hatékonnyá vált, talán ma valójában
kontraproduktív lehet, és növelheti a rabszolgaság terhét.
Más szóval a jó szándék nem mindig elég.
Ha valaki egy látszólag jó ötlettel áll elő,
akkor is át kell gondolnunk, mik lehetnek a szándéktalan következményei.
- [Narrátor] Ha szeretné magát tesztelni kattintson a kérdésekre.
Ha pedig készen áll a folytatásra, kattintson a következő videóra.
♪ [zene] ♪